ฝันดี-ฝันเด่น

ฝันดี-ฝันเด่น เป็นนักร้องดูโอ้คู่หูพี่น้องฝาแฝดชื่อดัง ภายใต้สังกัดคีตา เอนเตอร์เทนเมนท์ เมื่อปี พ.ศ. 2537–2539 ก่อนที่จะย้ายมาในสังกัดโอเอฟ เทโร เรคคอด (เครือบีอีซี เทโร) และสังกัด จีเอ็มเอ็ม แกรมมี่, (2540-2543) โดยมีผลงานเพลงฮิตสร้างชื่อเสียง ได้แก่เพลง หัวไม่เหน่ง, แกล้งโง่, หมื่นคำลา, อะไรกันค๊ะ, ห้ามฉันที และเพลง ตัวสำรอง เป็นต้น โดยมียอดขายเกินล้านตลับ ทั้งชุดที่1และชุดที่2

**ประวัติ**
ฝันดี-ฝันเด่น ฝาแฝดสองพี่น้องจากตระกูลจรรยาธนากร เป็นนักร้องคู่ดูโอจากคีตา เอนเตอร์เทนเมนท์ มีผลงานอัลบั้มทั้งหมด 4 ชุด โดยอัลบั้มแรกได้วางแผงครั้งแรกเมื่อ 24 พ.ค. 2537 โดยใช้ชื่อว่า "ออกฤทธิ์" มีเพลงดังได้แก่ เพลงหัวไม่เหน่ง, แกล้งโง่, หมื่นคำลา และลำบากมากไหม  
อัลบั้มที่สอง (30 ก.ย. 2538) มีชื่อชุดว่า "อะไรกัน" มีเพลงดังได้แก่ เพลงอะไรกันค๊ะ,ห้ามฉันที, คำนั้นคือและไม่พูดสักคำ  อัลบั้มที่สาม (18 ก.ค. 2540) มีชื่อชุดว่า"FFD" มีเพลงดังได้แก่ เพลงเจ็บ, ยังไม่เข็ดและเพลงไม่ต่างกัน
หลังจากที่ค่ายคีตาได้ปิดตัวลง สองพี่น้องคู่นี้ได้ถูกชักชวนให้ย้ายมาอยู่กับค่าย เทโร เรคคอดหนึ่งในบริษัทในเครือของ บีอีซี เทโร โดยประเดิมด้วยการร้องเพลง "ตัวสำรอง" เพลงหนึ่งในอัลบั้ม รวมเพลงของ นก ฉัตรชัย ดุริยประณีต (6 เม.ย.43) นักแต่งเพลงชื่อดัง อดีตสมาชิกวงเฉลียงต่อมาทั้งคู่จึงได้ออกผลงานอัลบั้มที่สี่ (6 มิ.ย. 2543) ชื่อชุด "เฮลท์ตี้ เฮ้อ.อ.ตี้" มีเพลงดังได้แก่ เพลงตุ๊กติ๊กไม่ซาบาย, เปลี่ยนตัวกันไหมและเพลงความผิดสุดท้าย 
หลังจากนั้นทั้งคู่ได้ผันตัวมาเป็นนักแสดงและพิธีกรเต็มตัว มีผลงานการแสดงมากมาย โดยในปัจจุบันพี่น้องฝาแฝดอารมณ์ดีคู่นี้ก็ยังคงมีผลงานการแสดงและพิธีกรให้แฟนๆ ได้ชมกันอยู่อย่างต่อเนื่องเสมอมา
สองพี่น้องคู่นี้ถูกปั้นโดยพจน์ อานนท์ แมวมองชื่อดัง โดยก่อนจะมาเป็นนักร้องได้เริ่มงานจากการถ่ายโฆษณามิสเตอร์โดนัทตามมาด้วยเครื่องเสียงพานาโซนิค,รถมอเตอร์ไซค์ฮอนด้า,และถ่ายแบบนิตยสาร ต่อมาได้ปรากฏตัวในมิวสิกวีดีโอเพลง บอดี้การ์ด และ คนเก่ง ของเต๋า สมชาย เข็มกลัด ในบทเพื่อนของเต๋า และยังได้เป็นแดนเซอร์ ให้กับเต๋าอีกด้วย
และสองพี่น้องคู่นี้ได้เป็นอาสาสมัคร มูลนิธิร่วมกตัญญู ได้ออกช่วยเหลือประชาชนในทุกพื้นที่ ทุกเหตุการณ์ เช่น สึนามิ ที่ภาคใต้ และแจกของยามเกิดพัยพิบัติ ต่างๆ โดยใช้รหัสคือ ฝันดี (ดารา 5) ฝันเด่น (ดารา 6)
ด้านชีวิตครอบครัว ฝันเด่น แต่งงานกับนักร้องสาว โบ สุนิตา ลีติกุล และมีบุตรด้วยกันแล้ว 1 คน เป็นบุตรสาว ชื่อ น้องฮานิ

**ผลงานเพลง**

**สตูดิโออัลบั้ม**

**อัลบั้มพิเศษ**

**คอนเสิร์ต**

**ผลงานการแสดง**

**ซิทคอม**
ศึกรักข้ามรั้ว 2561 ฝันดี รับบทเป็น โจ
ฝันเด่น รับบทเป็น เจ

**ภาพยนตร์**
 สติแตกสุดขั้วโลก (2538) ฝันดี รับบทเป็น องค์ชายเล็ก , ฝันเด่น รับบทเป็น องค์ชายใหญ่- รักเราเขย่าขวัญ (2557) ฝันดี รับบทเป็น เปี๊ยก

**พิธีกร**
 โหด เฮ้ว ฮา ช่อง 5

**ละครโทรทัศน์**
 พ่อจ๋า แม่ขา ลูกรัก (2537)- สื่อสิเน่หา- มรดกบันเทิง- แม่แตงร่มใบ- จอมใจ จอมแก่น- ครูไหวใจร้าย (ละครโทรทัศน์) ฝันดี รับบทเป็น ช่วง (รับเชิญ) (2547 - 2548)- พรายปรารถนา- วิมานมังกร- อภิมหึมามหาเศรษฐี- โซดากับชาเย็น (2542) ช่อง 5 ฝันดี รับบทเป็น โอบเอื้อ- ดอกฟ้าทะโมนกับโจรกระจอก (2543) ช่อง 3 ฝันดี รับบทเป็น หมู่ตู้- วัยร้ายไฮสคูล (2544) ช่อง 3- ดาวหลงฟ้า ภูผาสีเงิน ฝันเด่น รับบทเป็น (รับเชิญ) (2544)- ลูกผู้ชายหัวใจเพชร ฝันเด่น รับบทเป็น โจ๊ก (2545)- เจ้านายวัยกระเตาะ ฝันดี รับบทเป็น โอภาส (โอ) (รับเชิญ) (2546)- สมปองน้องสมชาย ฝันดี รับบทเป็น พัลลภ (รับเชิญ) (2547)- สะใภ้ซ่าแม่ย่าเฮี้ยน- นางฟ้าไซเบอร์ (2548) ช่อง 3 รับบทเป็น- อธิษฐานรัก ฝันเด่น รับบทเป็น คำหลาว (2551)- วิวาห์ว้าวุ่น รับบทเป็น โชค / ชัย (2553)- ปลาไหลป้ายแดง ฝันดี รับบทเป็น เด๋อ (2554)- ทองประกายแสด รับบทเป็น นรินทร์ / ผู้บริหารสถานบันเทิง (รับเชิญ) (2555)   - พันล้านพนันรัก (2558) ทรูโฟร์ยู ฝันดี รับบทเป็น เสี่ยเล้ง- บัลลังก์เมฆ รับบทเป็น นพกร / ศุภกิจ (2558) - ดอกไม้ใต้เมฆ ฝันดี รับบทเป็น เอกเอื้อ (2558)- ชาติพยัคฆ์ (2559) ช่อง 3 รับบทเป็น อาฉ่าง / อาเฉียง- เราเกิดในรัชกาลที่ ๙ เดอะซีรีส์ (2559) ช่องวัน 31 ฝันเด่น รับบทเป็น - กลรักเกมมายา (2560) ช่องทรูโฟร์ยู ฝันดี รับบทเป็น ตั้ม- ดวงใจในไฟหนาว (2561) ฝันเด่น รับบทเป็น สุนทร- ริมฝั่งน้ำ (2561) ฝันดี รับบทเป็น อ๊อด (รับเชิญ)- มัจจุราช​ฝึกหัด​ (2562) ฝันดี-ฝันเด่น (รับเชิญ)

**มิวสิควีดีโอ**
 เพลง "บอดี้การ์ด" ของ เต๋า สมชาย เข็มกลัด- เพลง "คนเก่ง" ของ เต๋า สมชาย เข็มกลัด

**อ้างอิง**

หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องชายชาวไทย
หมวดหมู่:กลุ่มดนตรีไทยในยุค 1990
หมวดหมู่:ศิลปินสังกัดคีตา
หมวดหมู่:วงกลุ่มสองสัญชาติไทย
หมวดหมู่:ฝาแฝดเหมือน
หมวดหมู่:นักแสดงฝาแฝดเหมือน
หมวดหมู่:นักร้องฝาแฝดเหมือน
หมวดหมู่:บุคคลฝาแฝดจากประเทศไทย
หมวดหมู่:ศิลปินที่เป็นแนวร่วมกปปส.